**ΠΕΡΑΤΩΣΗ ΠΡΑΚΤΙΚΗΣ ΑΣΚΗΣΗΣ ΕΣΠΑ**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

Αγαπητοί φοιτητές , όσοι από εσάς ολοκληρώσατε την πρακτική άσκηση από το πρόγραμμα ΕΣΠΑ, τέλος Σεπτεμβρίου 2022 , θα πρέπει να καταθέσετε τα κάτωθι έγγραφα στη γραμματεία του Προγράμματος Σπουδών στον κ. Καραγκόγκο το συντομότερο ώστε να μπορέσει να πραγματοποιηθεί η πληρωμή σας.

1. **Δελτία Εισόδου και Εξόδου** (**επισυνάπτονται**). Να συμπληρωθούν σωστά, να εκτυπωθούν και να υπογραφούν από τον Φοιτητή. Το **Δελτίο Εισόδου** κατατίθεται με την έναρξη της Πρακτικής Άσκησης και το **Δελτίο Εξόδου** με τη λήξη αυτής. Είναι υποχρεωτική η συμπλήρωση όλων των ερωτήσεων από τους Φοιτητές. Προτείνεται οι Φοιτητές, για την συμπλήρωση των δελτίων, να χρησιμοποιούν ηλεκτρονικό κειμενογράφο (πχ Word) προς αποφυγή δυσανάγνωστων δηλωθέντων στοιχείων (ΑΦΜ, ΑΜΚΑ κλπ) που συμβαίνει στην περίπτωση του χειρόγραφου. Σε διαφορετική περίπτωση (χειρόγραφα συμπληρωμένα δελτία) θα πρέπει να είναι ιδιαίτερα προσεκτικοί στην συμπλήρωση κρίσιμων πεδίων με ευανάγνωστα γράμματα ή ψηφία. Προσοχή στη σωστή συμπλήρωση των προσωπικών σας στοιχείων (οι πρώτες 11 ερωτήσεις στο γαλάζιο πλαίσιο).
2. Φωτοτυπία της **Ειδικής Σύμβασης Εργασίας** (από το Πρόγραμμα ΕΣΠΑ). Να ζητηθεί από το Φορέα ένα αντίγραφο όταν υπογραφεί από όλα τα μέρη.
3. **Βεβαίωση Επιτυχούς Περάτωσης Πρακτικής Άσκησης από το Φορέα (Ε.110-7Α)** (**επισυνάπτεται**). Το σχετικό έντυπο υπογράφεται από τον Επιβλέπων της Πρακτικής Άσκησης του Φορέα (αναγράφεται στη Σύμβαση), από τον Νόμιμο Εκπρόσωπο του Φορέα και από τον Φοιτητή. Προσοχή: πρέπει να φέρει και σφραγίδα του Φορέα. Μην την συγχέεται με την βεβαίωση για το πτυχίο.
4. **Βεβαίωση Επιτυχούς Περάτωσης Πρακτικής Άσκησης της Τριμελούς Επιτροπής Πρακτικής Άσκησης (Ε.110-8Α)** (**επισυνάπτεται**). Το σχετικό έντυπο ετοιμάζεται και υπογράφεται από την Τριμελή Επιτροπή Πρακτικής Άσκησης.
5. **Ατομικός Λογαριασμός Ασφάλισης από ΕΦΚΑ** για όσους μήνες έχουν αναρτηθεί και βεβαίωση εργοδότη από το Νοσοκομείο για τους υπόλοιπους. Είναι το έντυπο των ενσήμων. Να προσκομιστεί η οριστικοποιημένη και θεωρημένη (δηλ. σφραγισμένη) ΑΠΔ από το ΙΚΑ για **ολόκληρο το 6μηνο** της Πρακτικής. Επειδή η οριστικοποιημένη ΑΠΔ για όλο το 6μηνο αργεί να εκδοθεί, δίνεται η δυνατότητα προσκόμισης για το **δεύτερο τρίμηνο Πρακτικής Άσκησης βεβαίωση εργοδότη (είναι ένα έντυπο – πίνακας που στέλνει ο Φορέας στο ΙΚΑ) σφραγισμένη και υπογεγραμμένη από το νόμιμο εκπρόσωπο του Φορέα** (προφανώς για το **πρώτο τρίμηνο Πρακτικής Άσκησης θα πρέπει να υπάρχει οριστικοποιημένη ΑΠΔ από το ΙΚΑ**). Προσοχή: οι «Ημέρες Απασχόλησης» θα πρέπει αθροιστικά να δίνουν από min=145 έως max=150 ημέρες (είναι οι ημέρες του εντύπου, όχι οι ημέρες της πρακτικής).

**[Εκδίδεται από το ΙΚΑ για το πρώτο 3μηνο και από το Φορέα για το δεύτερο 3μηνο ή από το ΙΚΑ για όλο το 6μηνο]**

1. **Υπεύθυνη Δήλωση** για **Λογαριασμό σε Τράπεζα** (**επισυνάπτεται**). Όλες οι πληρωμές του ΕΛΚΕ διενεργούνται πλέον μέσω ΕΑΠ και απαιτείται από το σύστημα ο δικαιούχος να απεικονίζεται ως πρώτο όνομα στο λογαριασμό που δηλώνει. Για το λόγο αυτό, οι φοιτητές θα πρέπει να προσκομίζουν αριθμό λογαριασμού σε οποιαδήποτε τράπεζα, στον οποίο εμφανίζονται ως πρώτοι δικαιούχοι. Υποχρεωτικά μαζί με την δήλωση και φωτοτυπία της πρώτης σελίδας του βιβλιαρίου με τα προσωπικά στοιχεία.
2. Έντυπο **Τελικής Έκθεσης Αξιολόγησης του Φοιτητή (Ε.110-12Α)** (**επισυνάπτεται**). Το έντυπο υπογράφεται από τον Φοιτητή και φέρει ημερομηνία το τέλος της Πρακτικής. Είναι ένα ερωτηματολόγιο που περιέχει ορισμένα «Κριτήρια Αξιολόγησης (17 ερωτήσεις)». Στη στήλη «Βαθμός Εκτίμησης» βάζετε για κάθε κριτήριο-ερώτηση την απάντησή σας με βαθμό από 0 (ελάχιστο) έως 5 (μέγιστο). Στο τέλος του εντύπου υπάρχει πλαίσιο για τυχόν «Σχόλια-Παρατηρήσεις».
3. Έντυπο **Τελικής Έκθεσης Αξιολόγησης του Επιβλέποντα (Ε.110-10Α)** (**επισυνάπτεται**). Το έντυπο αυτό πρόκειται για μια αξιολόγηση από μέρους του Επιβλέποντα του Φορέα (αναγράφεται στη Σύμβαση) για όλο το 6μηνο της Πρακτικής. Το έντυπο υπογράφεται από τον Επιβλέποντα του Φορέα (και σφραγίδα Φορέα) και φέρει ημερομηνία το τέλος της Πρακτικής. Είναι ένα ερωτηματολόγιο που περιέχει ορισμένα «Κριτήρια Αξιολόγησης (15 ερωτήσεις)». Στη στήλη «Βαθμός Εκτίμησης» βάζει ο Επιβλέπων για κάθε κριτήριο-ερώτηση την απάντησή του με βαθμό από 0 (ελάχιστο) έως 5 (μέγιστο).Στο τέλος του εντύπου υπάρχει πλαίσιο για τυχόν «Σχόλια-Παρατηρήσεις».
4. Έντυπο **Τελικής Έκθεσης Αξιολόγησης του Επόπτη του Τμήματος (Ε.110-10Α)** (**επισυνάπτεται**). Το έντυπο αυτό πρόκειται για μια αξιολόγηση από μέρους του Επόπτη της Πρακτικής Άσκησης του Τμήματος , θα το ετοιμάσει και θα το καταθέσει ο επόπτης στη γραμματεία του τμήματος.
5. **Έντυπο αναγγελία έναρξης και λήξης Πρακτικής Άσκησης στο Σύστημα ΕΡΓΑΝΗ.** Να ζητηθεί από το Φορέα.
6. **Ηλεκτρονικό Βιβλίο Πρακτικής Άσκησης**. Προσκομίζεται σε 2 CD όπου θα περιέχονται και τα δυο βιβλία ασκούμενου και εργοδότη (τοποθετημένο σε χάρτινη θήκη όπου αναγράφεται εξωτερικά η περίοδος πρακτικής άσκησης, το ονοματεπώνυμο και ο αριθμός μητρώου του φοιτητή) και αποτελείται από δύο αρχεία Excel (Φοιτητή και Φορέα Απασχόλησης), τα οποία θα πρέπει να συμπληρωθούν ηλεκτρονικά. Οι μόνες σελίδες που θα είναι **εκτυπωμένες** και θα φέρουν υπογραφές και σφραγίδες, είναι οι εξής:

* Από Excel Φοιτητή: Ο Απολογισμός του Ασκούμενου και του Επόπτη Εκπαιδευτικού (υπογραφές).
* Από Excel Φοιτητή: Η πρώτη σελίδα του Βιβλίου Πρακτικής Άσκησης που υπογράφεται και σφραγίζεται από τον κ. Θεοδωράκη (Αντιπρύτανης).
* Από Excel Φορέα Απασχόλησης: Ο Απολογισμός εκ μέρους του Φορέα Απασχόλησης, δηλαδή του Επιβλέποντα του Φορέα (υπογραφή και σφραγίδα). Επισυνάπτεται σχετικό υπόδειγμα - παράδειγμα.